**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. SAUSIO 27 D. SPRENDIMO NR. T2-29 „DĖL KLAIPĖDOS MIESTO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS** **APRAŠO PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Savivaldybės tarybos sprendimo projektu siekiama papildyti ir pakeisti Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Savivaldybės tarybos 2012 m. sausio 27 d. sprendimu Nr. T2-27.

**2. Projekto rengimo priežastys ir kuo remiantis parengtas sprendimo projektas.**

Šiuo Savivaldybės tarybos sprendimu papildomas Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas naujais 24 ir 25 punktais. Papildant tvarkos aprašą nurodytais punktais siekiama nustatyti apribojimą panaudos gavėjams pratęsti panaudos sutartį naujam terminui jeigu panaudos gavėjas netinkamai vykdė panaudos sutartyje numatytas sąlygas. Nustatomas apribojimas suteikti savivaldybės turtą pagal panaudos sutartis jeigu subjektai, kurie prašo suteikti savivaldybės turtą pagal panaudos sutartį, anksčiau jau valdė savivaldybės turtą panaudos pagrindais ir netinkamai vykdė sutartyse numatytas sąlygas. Taip pat panaudos gavėjams nustatoma pareiga pateikti pagal panaudos sutartį valdomo ir naudojamo turto inventorizavimo aprašus.

Atsižvelgiant į tai, kad pasikeitė LR valstybės ir savivaldybių turto valdymo, naudojimo ir disponavimo juo įstatymas, ir kad LR Švietimo ir mokslo ministerija nebeišduoda leidimų (licenzijų) mokyti, naikinamas tvarkos aprašo 7.5 papunktis.

Klaipėdos miesto savivaldybė gali būti viešųjų įstaigų steigėja ir dalininkė. Atsižvelgiant į tai pakeičiamas tvarkos aprašo 8 punktas, kuriame numatoma galimybė savivaldybės viešosioms įstaigoms ir asociacijoms neteikti 7.3 – 7.5 punktuose nurodytų dokumentų.

**3. Kokių rezultatų laukiama.**

Papildžius ir pakeitus Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą nustatomi apribojimai perduoti turtą pagal panaudos sutartis subjektams, kurie netinkamai vykdė panaudos sutarties sąlygas, pareiga panaudos gavėjams pateikti valdomo turto inventorizacijos dokumentus bei savivaldybės viešosioms įstaigoms ir asociacijoms neteikti dalies tvarkos apraše nurodytų dokumentų.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – nustatomi apribojimai perduoti turtą pagal panaudos sutartis subjektams, kurie netinkamai vykdė panaudos sutarties sąlygas, pareiga panaudos gavėjams pateikti valdomo turto inventorizacijos dokumentus bei savivaldybės viešosioms įstaigoms ir asociacijoms neteikti dalies tvarkos apraše nurodytų dokumentų.

Teikiame svarstyti šį sprendimo projektą.

Turto skyriaus vedėja Genovaitė Paulikienė